પ્રાપ્ત વિગતો મુજબ ગોંડલના ત્રણ ખુણીયા પાસે આવેલ વલ્લભનગરમાં રહેતા નિવૃત શિક્ષક વલ્લભભાઈ નાનજીભાઈ બોરડ ઉ.વ. 65 તેમજ તેમના પત્ની કંકુબેન સવારના સુમારે દેવળિયા ગામથી સ્વજનોની ઉત્તરક્રિયા પતાવી પરત આવી રહ્યા હતા ત્યારે વાસાવડ- રાંદલના દળવા રોડ પર પુરપાટ ઝડપે દોડી આવી રહેલ વેગન આર કારે અડફેટે લેતા સર્જાયેલ અકસ્માતમાં દંપતી ગંભીર રીતે ઘવાયુ હતું. શિક્ષક એવા વલ્લભભાઈને સારવાર મળે તે પહેલા જ એમ્બ્યુલન્સમાં તેમનું પ્રાણપંખેરું ઊડી જવા પામ્યું હતું. જ્યારે કંકુબેન ની હાલત ગંભીર હોય પ્રાથમિક સારવાર આપી વધુ સારવાર માટે રાજકોટ ખાનગી હોસ્પિટલમાં ખસેડાયા હતા, અકસ્માતની જાણ તેમના પરિવારજનોને થતાં બહોળી સંખ્યામાં સરકારી દવાખાના ખાતે દોડી આવ્યા હતા. વલ્લભભાઈને સંતાનમાં બે પુત્ર હોવાનું તેમજ વારાસડા ગામે હાઈસ્કૂલ માંથી નિવૃત થાય બાદ ગોંડલ રહેતા હોવાનું તેમના સ્નેહીઓએ જણાવ્યું હતું.